Porteur ëd cope

Un porteur ëd cope a l'era n'ufissial d'àut rangh ant le cort real, ch'a l'avìa l'ancombensa 'd serve le beivande a la tàula real. Për motiv dla costanta tëmma ëd complòt e d'antrigh, col ch'a ocupava cola posission a l'avia da esse na përson-a ch'as podìa dël tut fidess-ne. A l'avia da controlé ch'a-i fussa nen ëd velen ant la copa dël rè e quaivòta a l'avìa da bèive prima chiel istess un pò 'd col vin anans ch'a fussa servì al rè. Për soe relassion confidensiaj con ël rè, ël porteur ëd cope a l'era motobin ëstimà e mach pòchi a podìo ocupé costa posission.

Le qualifiche për podèj fé sto travaj a l'ero motobin elevà e 'l porteur ëd cope a l'era stimà për soa blëssa, modèstia, angegn e coragi.

Ël titol ëd porteur ëd cope a l'era 'dcò onorifich an Egit.
 A9 Geroglìfich egissian për porteur ëd cope

 Porteur ëd cope ant la Bibia 
Ij porteur ëd cope a son mensionà vàire vòlte ant la Bibia. Sto ufissial a l'é mensionà in Génesi 40:1, anté che la paròla ebràica a l'é 'dcò rendùa coma "mèstr ëd ca". La frase "cap dij mestr ëd ca" (Génesi 40:2) a l'é na testimoniansa ch'a-i na j'ero vàire. Ant ël period apress dl'esili, Neemia a l'era stàit elevà a cola funsion dal rè Antaserse, rè ch'a fà ses dl'Imperi medo-persian. Costa posission a l'avìa butà soa vita motobin a rìsigh, ma a l'era bin pagà e a l'avìa conferije n'onior bin àut. Soa competensa finansiaria (Neemia 5:8,10,14,17) a l'é n'indicassion che soa funsion a l'era motobin lucrativa.

Ij porteur ëd cope a son ëdcò mensionà an 1 Rè 10:5; 2 Crònache 2:4 anté ch'a-i é testimoniansa dlë splendrior ëd costa posission a la cort ëd Salomon, ch'a l'avìa 'dcò fàit  impression a la regina 'd Seba.

Category:Bibia
Category:Stòria
Category:Egit